Partit Laburista .td_uid_2_6170f6c3e1292_rand.td-a-rec-img{text-align:left}.td_uid_2_6170f6c3e1292_rand.td-a-rec-img img{margin:0 auto 0 0} Id-differenza bejn il-Prim Ministru Robert Abela u l-Kap tal-Oppożizzjoni Brnard Grech hi waħda ċara, il-kredibbiltà, qalu l-President tal-Partit Laburista Ramona Attard, il-Ministru Byron Camilleri u l-kandidata tal-Partit Laburista Cressida Galea. Huma qalu dan hekk kif l-Erbgħa waranofsinhar indirizzaw konferenza tal-aħbarijiet fejn qalu li l-Kap tal-Oppożizzjoni jgħid li l-inċentivi, il-miżuri u l-opportunitajiet huma ħela ta' flus filwaqt li l-Prim Ministru qed jagħti kull opportunità biex kulħadd jilħaq l-aspirazzjonijiet tiegħu. Il-President tal-Partit Laburista Ramona Attard qalet li l-Gvern biddel il-mod ta' kif il-poplu Malti u Għawdxi ikun qed jistenna għal budget. "Il-Kap tal-Oppożizzjoni iqis il-budget bħala ħela u tberbiq ta' flus. Dan ifisser li kieku kien hu Prim Minsitru, ma jiżdidux l-istipendji u l-pensjonijiet, filwaqt li t-taxxa fuq l-overtime u part-time ma tonqosx, u t-trasport pubbliku ma jiġix b'xejn," qalet Attard. Minn naħa tiegħu l-Ministru Byron Camilleri qal li l-Oppożizzjoni hija mhedija b'ton negattiv, sintomu ta' politika tal-bieraħ. Qal li Bernard Grech żbalja fuq fatti bażiċi tul id-diskors li għamel it-Tnejn fil-Parlment b'reazzjoni għall-baġit, fosthom, dwar il-housing soċjali, pensjonijiet u l-miżura dwar propjetà f'Urban Conservation Area u dwar kif Malta għandha l-akbar piż ta' dejn. "Bernard Grech lanqas jista' jkun kredibbli fejn tidħol il-politika fiskali," qal Camilleri. Il-kandidata tal-Partit Laburista Cressida Galea sostniet li l-budget li ġie preżentat għas-sena d-dieħla huwa l-iżjed budget soċjali waqt pandemija. Qalet li eluf ta' nies qed jingħataw aktar dinjità għax il-Gvern ma nesiex lin-nies waqt il-pandemija u li permezz tal-pjan ta' riġenerazzjoni ekonomika, ġew salvati 100,000 impjieg u minkejja l-isfidi, il-Gvern ma żied l-ebda piż fuq il-familji. Prim Ministru negattiv, baġit finta – Bernard Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6170f6c3e19ea_rand.td-a-rec-img{text-align:left}.td_uid_3_6170f6c3e19ea_rand.td-a-rec-img img{margin:0 auto 0 0}